b'\n_START_ARTICLE_\nIvan Dolenc\n_START_SECTION_\n\xc5\xbdivljenjepis\n_START_PARAGRAPH_\nDolenc je \xc5\xa1tudiral slavistiko na Filozofski fakulteti v Ljubljani. Zaradi politi\xc4\x8dnih razmer, ki so mu omejevale pisateljsko svobodo se je leta 1957 preselil v Kanado, kjer je na univerzi v Torontu opravil magisterij iz literature in do upokojitve pou\xc4\x8deval na sredni \xc5\xa1oli.\n_START_SECTION_\nDelo\n_START_PARAGRAPH_\nOb trdem delu in grenkih izku\xc5\xa1njah je vseeno na\xc5\xa1el \xc4\x8das za pisanje. Leta 1967 je za\xc4\x8del izdajati mese\xc4\x8dnik Dnevnik/Diary, ki ga je urejal do leta 1979. Leta 1977 je bil pobudnik in soustanovitelj radijske oddaje Slovenski ve\xc4\x8der. Veliko je pisal tudi v slovenske \xc4\x8dasopise izven Kanade, \xc5\xa1e posebej v Rodno grudo in Prosveto. Svoje izseljeni\xc5\xa1ke izku\xc5\xa1nje in \xc5\xbeivljenje slovenskih izseljencev v Kanadi je opisal v knjigi Za dolar \xc4\x8dlove\xc4\x8dnosti (1983). V angle\xc5\xa1\xc4\x8dini pa je iz\xc5\xa1la knjiga Dostoevski and Christ. V sloven\xc5\xa1\xc4\x8dino je prevedel \xc5\xa1tevilne \xc4\x8drtice kanadskih avtorjev._NEWLINE_Iz hrva\xc5\xa1\xc4\x8dine v sloven\xc5\xa1\xc4\x8dino je prevedel knjigo poezije hrva\xc5\xa1kega pisatelja Josipa Stani\xc4\x87a Staniosa Solza nad ognji\xc5\xa1\xc4\x8dem, prevod je z\xc5\xa1el v Rimu leta 1995.  Hrva\xc5\xa1ki pisatelj Ivan Brajdi\xc4\x87 je prevedel na hrva\xc5\xa1\xc4\x8dino odlomak z romana "Za dolar \xc4\x8dlove\xc4\x8dnosti" ("Gorka strana  \xc5\xbeivota") v \xc4\x8dasopisu "Generacije", Petrinja, sije\xc4\x8danj,  1998., br. 14., str. 57 - 64.; Ivan Brajdi\xc4\x87 prevedel je na hrva\xc5\xa1\xc4\x8dinu "Crni petak", "Generacije", br. 12, Petrinja 1996., str. 48 - 52.'